เขียนย่อหน้าเกี่ยวกับ วิธีที่จะทำเงินให้งอกเงย
วิธีที่จะทำเงินให้งอกเงย วิธีแรก ต้องตั้งเป้าหมายการลงทุนก่อน แค่คิดจะทำเงินให้งอกเงยอย่างเดียวไม่พอ การตั้งเป้าหมายเป็นเรื่องสำคัญ เพราะหากไม่มีเป้าหมายก็เหมือนขับรถแบบไร้ทิศทาง ไม่รู้จะไปทางไหน วิธีที่สอง มองหากลุ่มอุตสาหกรรมที่จะเติบโต อย่างเช่น กลุ่มอุตสาหกรรมการแพทย์ หรือกลุ่มอุตสาหกรรมระบบราง และวิธีสุดท้าย ถ้าไม่มีเวลาดู ไม่มีเวลาติดตาม จะเริ่มต้นลงทุนยังไง หากไม่มีเวลาติดตามรายละเอียดยิบย่อย และไม่อยากเสียเวลาไปดูสินทรัพย์บ่อย ๆ แต่ชอบลงทุนระยะยาว และปล่อยให้เงินทำงาน การลงทุนผ่านธีมใดธีมหนึ่งถือเป็นเรื่องที่น่าพิจารณา

บทเรียนจากย่อหน้านี้

มีวิธีไหนบ้างที่จะทำเงินให้งอกเงย?

สำหรับคนที่มีเงินก้อนที่เป็นเงินเย็น และอยากให้มันงอกเงยด้วยการลงทุนยาว ๆ แบบรอได้อย่างน้อย 5-10 ปีขึ้นไป โดยที่ต้องเริ่มต้นในปัจุบันวันนี้เลย ลองมาดูแนวคิด แนวทางการสะสมยีลด์ หรือ การปลูกผลตอบแทน ดังต่อไปนี้

ประการแรก … “ต้องตั้งเป้าหมายการลงทุนเสียก่อน” เมื่อคิดจะทำเงินให้งอกเงย แค่คิดอย่างเดียวมันไม่พอ การตั้งเป้าหมายถือเป็นเรื่องสำคัญ เพราะหากไม่มีเป้าหมายก็เหมือนขับรถแบบไร้ทิศทาง ไม่รู้จะไปทางไหน
สำหรับการตั้งเป้าหมาย ควรตั้งแบบจับต้องลองได้ เช่น ตั้งเป้าหมายจะให้เงินต้นนั้นงอกเงยเติบโตกี่เปอร์เซ็นต์ ในระยะเวลาใดเวลาหนึ่ง ยกตัวอย่างเช่น ต้องการผลตอบแทนอย่างน้อยสองเท่าตัว ภายในระยะเวลา 5-10 ปี เป็นต้น
สำหรับคำแนะนำก็คือ สามารถตั้งเป้าหมายให้มีการเติบโตเป็นเท่าตัวได้ด้วยการลงทุนระยะยาว เพราะการลงทุนที่ยาวนานพอ จะทำให้สินทรัพย์ที่เราลงทุนผ่านช่วงเวลาทางเศรษฐกิจต่าง ๆ ไม่ว่าจะเป็นช่วงที่เศรษฐกิจหดตัว และช่วงที่เศรษฐกิจขยายตัวอย่างรวดเร็ว หากลงทุนถูกจังหวะเวลา การทำผลตอบแทนเป็นเท่า ๆ ตัวก็ไม่ใช่เรื่องที่เป็นไปไม่ได้

ประการที่สอง … “มองหากลุ่มอุตสาหกรรมที่จะเติบโต” แนวทางต่อมาก็คือ ต้องมองหากลุ่มอุตสาหกรรมที่จะเติบโต เป็นอนาคตของประเทศไทย และของคนไทย ยกตัวอย่างเช่น กลุ่มอุตสาหกรรมการแพทย์ที่ต่อไปประเทศไทยจะกลายเป็นสังคมผู้สูงอายุ และกลุ่มอุตสาหกรรมระบบราง ที่ต่อไปจะครบทุกสายรถไฟฟ้า และจะมีคนเติมเข้ามาในระบบอย่างมากมาย

ประการสุดท้าย … “ไม่มีเวลาดู ไม่มีเวลาติดตาม จะเริ่มต้นลงทุนยังไงดี” หากไม่มีเวลาติดตามรายละเอียด “ยิบย่อย” ไม่อยากเสียเวลาไปดูสินทรัพย์บ่อย ๆ แต่ชอบลงทุนระยะยาว และปล่อยให้เงินทำงาน การลงทุนผ่านธีมใดธีมหนึ่งถือเป็นเรื่องที่น่าพิจารณา
ความรู้ทางการเงิน